Blaze7451/Wiki-th-20250601 huggingface dataset:
พรอปเพอร์ตี

คำสำคัญ "พรอปเพอร์ตี" หรือ "property" และ "พรอปเพอร์ตีส์" หรือ "properties" สามารถหมายถึง

**กฎหมาย**
 ทรัพย์สิน (property) - วัตถุทั้งที่มีรูปร่างและไม่มีรูปร่าง ซึ่งอาจมีราคาและอาจถือเอาได้ เช่น บ้าน ที่ดิน เป็นวัตถุมีรูปร่าง ลิขสิทธิ์ สิทธิบัตร เป็นวัตถุไม่มีรูปร่าง

**ประกันภัย**
 ทรัพย์สินที่มีตัวตน (material property)

**วิทยาศาสตร์**
 สมบัติทางเคมี (chemical property) - สมบัติใด ๆ ของวัตถุซึ่งปรากฏขณะการทำปฏิกิริยาทางเคมี- สมบัติทางฟิสิกส์ (physical property) - ลักษณะใด ๆ ของวัตถุหรือสสารอันสามารถวัดหรือทำให้ประจักษ์ได้โดยไม่ทำให้เอกลักษณ์ของวัตถุหรือสสารนั้นเปลี่ยนแปลงไป- อุณหพลสมบัติ (thermodynamic property) - สมบัติใด ๆ ของอุณหพล อาทิ อุณหภูมิ ความหนาแน่น ความร้อน- จิตสมบัติ (mental property) - สมบัติใด ๆ ทางจิตภาวะ

**เทคโนโลยีสารสนเทศ**
 ใน การประมวลผลข้อมูล (information processing) - สมบัติ (property) คือคุณลักษณะของวัตถุอันส่งผ่านและรับมาโดยผู้สังเกตการณ์ (observer) ซึ่งปรกติแล้ว สมบัติเหล่านี้จะยังให้ผู้สังเกตการณ์สามารถจำแนกวัตถุหนึ่งออกจากวัตถุหนึ่งได้- วินโดว์พรอปเพอร์ตี (window property) - ข้อมูลอันประชุมในหน้าต่างในระบบเอ็กซ์วินโดว์ (X Window System)- สมบัติ (property) - สิ่งประเภทหนึ่งในการเขียนโปรแกรมปรับทิศทาศวัตถุ (object-oriented programming)- .พรอปเพอร์ตีส์ (.properties) - สกุลหนึ่งของไฟล์จาวา

**เศรษฐศาสตร์**
 ทรัพยสิทธิ (เศรษฐศาสตร์) (property right) - ทรัพย์สิทธิในแง่ของเศรษฐศาสตร์ ว่าด้วยบทบาทของทรัพย์สินในทางเศรษฐศาสตร์, นอกเหนือไปจาก ทรัพยสิทธิ (proprietary right) ในแง่ของกฎหมาย

**ศิลปะ**
 นาฎยสมบัติ (theatrical property) - ในศิลปะการแสดง ได้แก่ บรรดาวัตถุที่ใช้หรือสัมผัสโดยผู้แสดง ในภาษาไทยบางทีก็เรียกโดยทับศัพท์ว่า "พรอป" (prop)

**ปรัชญา**
 สมบัติ (property) - ในทางปรัชญา คณิตศาสตร์ และตรรกวิทยา หมายถึง ภาวะนามธรรมที่บ่งบอกลักษณะของวัตถุ

**วรรณกรรม**
 พรอปเพอรตี (Property) - นวนิยายโดย วาเลเรีย มาร์ติน (Valerie Martin)
ทรัพย์ (แก้ความกำกวม)

คำสำคัญ "ทรัพย์" สามารถหมายถึง- ทรัพย์ (thing) - วัตถุมีรูปร่าง- มรดก (legacy) - บางทีเรียก "ทรัพย์มรดก"- เงินตรา (currency) - เช่น ไม่มีทรัพย์ติดตัว- ทรัพยากร (resource) - สิ่งทั้งปวงอันเป็นทรัพย์
** ทรัพยากรธรณี (mineral resource) - ทรัพย์อันอยู่ใต้แผ่นดิน เช่น แร่ธาตุ น้ำมัน
** ทรัพยากรธรรมชาติ (naturall resource) - ทรัพย์อันเกิดขึ้นเองหรือมีอยู่ตามธรรมชาติ- ทรัพย์สมบัติ - ทรัพย์สินที่อยู่ในครอบครองอันอาจใช้สอยแจกจ่ายได้- สมบัติพัสถาน เช่น เขาเป็นคนมีทรัพย์- สิ่งมีค่า เช่น มีปัญญาเป็นทรัพย์, อริยทรัพย์- ทรัพย์ในดิน สินในน้ำ - สำนวนไทย หมายความว่า สิ่งที่มีอยู่หรือเกิดตามธรรมชาติอันอาจนำมาใช้ให้เป็นประโยชน์ได้

**ดูเพิ่ม**
 ทรัพย์สิน (แก้ความกำกวม)- Thing (แก้ความกำกวม)- Property (แก้ความกำกวม)
ทรัพย์สิน (แก้ความกำกวม)

คำสำคัญ "ทรัพย์สิน" สามารถหมายถึง- ทรัพย์สิน (property) - วัตถุทั้งที่มีรูปร่างและไม่มีรูปร่าง ซึ่งอาจมีราคาและอาจถือเอาได้ เช่น บ้าน ที่ดิน เป็นวัตถุมีรูปร่าง, ลิขสิทธิ์ สิทธิบัตร เป็นวัตถุไม่มีรูปร่าง- ทรัพย์สินของแผ่นดิน (state property) -ทรัพย์สินทุกชนิดของรัฐ - ทรัพย์สินส่วนพระมหากษัตริย์ (Crown's property) - ทรัพย์สินในพระมหากษัตริย์นอกจากทรัพย์สินส่วนพระองค์และทรัพย์สินส่วนสาธารณสมบัติของแผ่นดิน- ทรัพย์สินส่วนพระองค์ (Private property) - ทรัพย์สินที่เป็นของพระมหากษัตริย์อยู่แล้วก่อนเสด็จขึ้นครองราชสมบัติ หรือทรัพย์สินที่รัฐทูลเกล้าฯ ถวาย หรือทรัพย์สินที่ทรงได้มาไม่ว่าในทางใดและเวลาใด นอกจากที่ทรงได้มาในฐานะที่เป็นพระมหากษัตริย์ ทั้งนี้ รวมทั้งดอกผลที่เกิดจากบรรดาทรัพย์สินเช่นว่านั้น- ทรัพย์สินส่วนสาธารณสมบัติของแผ่นดิน (state's public domain property) - ทรัพย์สินในพระมหากษัตริย์ ซึ่งใช้เพื่อประโยชน์ของแผ่นดินโดยเฉพาะเป็นต้นว่า พระราชวัง

**ดูเพิ่ม**
 ทรัพย์ (แก้ความกำกวม)- Thing (แก้ความกำกวม)- Property (แก้ความกำกวม)
ดาวยศ ดารา

ดาวยศ ดารา (ชื่อเล่น กอ) เกิดเมื่อ 9 กุมภาพันธ์ พ.ศ. 2497 ที่จังหวัดพิษณุโลก อดีตนักฟุตบอลทีมชาติไทยและผู้เล่นสโมสรการท่าเรือ เจ้าของฉายา "เพชฌฆาตติดหน้าหนวด" เป็นพี่น้องต่างบิดากับนิวัฒน์ ศรีสวัสดิ์ อดีตนักฟุตบอลทีมชาติไทยที่มีชื่อเสียงผู้มีฉายา "สิงห์สนามศุภ" มีบิดาชื่อ เหงียน วัน ดึ๊ก (Nguyễn Văn Đức) อดีตกองหลังของทีมชาติเวียดนามใต้
ดาวยศ ลงเล่นทีมชาติไทยในปี พ.ศ. 2518-2529 ติดทีมชาติครั้งแรกเมื่ออายุเพียง 21 ปี มีชื่อเสียงโด่งดังจากการแข่งขันฟุตบอลชิงถ้วยพระราชทานคิงส์คัพในปี พ.ศ. 2522 ในแมตซ์การแข่งขันนัดชิงชนะเลิศระหว่าง ไทย - เกาหลีใต้ โดยดาวยศ เป็นผู้ทำประตูให้กับทีมไทยในเพียงประตูเดียว เมื่อครั้งเยาวชนดาวยศได้เป็นดาวซัลโวจากการแข่งขันรีวาโน่คัพที่ประเทศญี่ปุ่นและอดีตนักฟุตบอลประเพณีจุฬา-ธรรมศาสตร์ นอกจากนี้ดาวยศ ยังได้ลงเล่นทีมชาติไทยใน ฟุตบอลโลก 1982 รอบคัดเลือก
ดาวยศ มีบุตรชาย 2 คน คือ นายพาศกร ดารา (รับราชการที่การท่าเรือฯ) และนายพงศกร ดารา (อดีตนักกีฬาฟุตบอลโรงเรียนกรุงเทพคริสเตียน) 

**อ้างอิง**
หมวดหมู่:ชาวไทยเชื้อสายเวียดนาม
หมวดหมู่:นักฟุตบอลจากจังหวัดพิษณุโลก
หมวดหมู่:นักฟุตบอลชายชาวไทย
หมวดหมู่:นักฟุตบอลทีมชาติไทย
หมวดหมู่:ผู้เล่นสโมสรฟุตบอลการท่าเรือ
หมวดหมู่:ผู้จัดการทีมสโมสรฟุตบอลการท่าเรือ
เบรกบีต

เบรกบีต (Breakbeat) ในบางครั้งอาจเรียกว่า เบรกบีตส์ หรือ เบรกส์  เป็นแนวเพลงอิเล็กทรอนิกส์แดนซ์ ที่พัฒนาในปลายคริสต์ทศวรรษ 1980 มักจะแสดงลักษณะพิเศษโดยการใช้จังหวะที่ไม่ตรงจังหวะกลองแบบแผน 4/4 (ที่ไม่ยอมรับจังหวะแน่นอนของดนตรีเฮาส์และแทรนซ์) จังหวะเหล่านี้อาจเป็นลักษณะพิเศษในการใช้การลัดจังหวะดนตรีและการเล่นจังหวะหลายรูปแบบซ้อนกัน

**แหล่งข้อมูลอื่น**
  breakbeat-paradise.com
หมวดหมู่:ดนตรีอิเล็กทรอนิกส์
หมวดหมู่:ประเภทดนตรีอิเล็กทรอนิกส์แดนซ์
ลักษณะ

คำสำคัญ "ลักษณะ" สามารถหมายถึง- ลักษณะ (สมบัติ) (quality) - สมบัติเฉพาะตัว  เช่น น้ำมีลักษณะเป็นของเหลว ลูกบิลเลียดมีลักษณะกลม ลูกเต๋ามีลักษณะเหลี่ยม คนไทยมีลักษณะอ่อนโยน- ลักษณะ (title) - กลุ่มของบทบัญญัติในกฎหมายกลุ่มหนึ่ง รองจากบรรพ (book) หรือภาค (division)- ลักษณะ (พุทธศาสนา) (marker) - เครื่องกำหนด- ประเภท (type) - เช่น ใน 3 ลักษณะ
เอมิลี ดี เรวิน

เอมิลี ดี เรวิน (Emilie de Ravin) เกิดเมื่อวันที่ 27 ธันวาคม ค.ศ. 1981 เป็นนักแสดงชาวออสเตรเลีย เป็นที่โด่งดังจากการแสดงนำซีรีส์วัยรุ่นอันโด่งดังเรื่อง Roswell แต่ก็เพิ่มความมีชื่อเสียงเพิ่มขึ้นจากการแสดงในซีรีส์แนวดราม่าทางช่องเอบีซี เรื่อง อสุรกายดงดิบ ในบทแคลร์ ลิตเทิลตัน
ผลงานแสดงภาพยนตร์โดยเรวิน อย่างเช่น Santa's Slay, Ball Don't Lie และภาพยนตร์ทำรายได้บนบ็อกซ์ออฟฟิสเรื่อง The Hills have Eyes เธอยังแสดงในหนังแนวนีโอนัวร์ เรื่อง Brick เรวิดยังมีชื่อติดอยู่ในการจัดอันดับของนิตยสารแมกซิม 3 ครั้ง ในหัวข้อฮอต 100 โดยในปี 2005 ติดอันดับ 47 ปีถัดมาที่อันดับ 65 และปี 2008 ที่อันดับ 68 เธอยังมีบทบาทเล็ก ๆ ในภาพยนตร์แสดงนำโดยจอห์นนี เดปป์ เรื่อง Public Enemies

**อ้างอิง**

**แหล่งข้อมูลอื่น**
หมวดหมู่:นักแสดงออสเตรเลีย
หมวดหมู่:บุคคลจากรัฐวิกตอเรีย
หมวดหมู่:ชาวออสเตรเลียเชื้อสายฝรั่งเศส
หมวดหมู่:ชาวออสเตรเลียในสหรัฐ
หมวดหมู่:ชาวอเมริกันเชื้อสายฝรั่งเศส
หมวดหมู่:ชาวอเมริกันเชื้อสายออสเตรเลีย
ยอดมนู ภมรมนตรี

ยอดมนู ภมรมนตรี (ชื่อเล่น: ยอด) อดีตพิธีกรรายการโทรทัศน์ อดีตผู้ประกาศข่าว อดีตนักแสดงภาพยนตร์ อดีตนักร้อง และอดีตผู้สมัครรับเลือกตั้งเป็นสมาชิกสภาผู้แทนราษฎร สังกัดพรรคชาติพัฒนา

**ประวัติ**
นายยอดมนู เกิดเมื่อวันที่ 22 กุมภาพันธ์ พ.ศ. 2502 ที่กรุงเทพมหานคร เป็นบุตรชายของพลโท ประยูร ภมรมนตรี สมาชิกคณะราษฎร ผู้ก่อการปฏิวัติสยาม พ.ศ. 2475 ฝ่ายพลเรือน และ นางเรณู ภมรมนตรี (นามสกุลเดิม: พิบูลภานุวัฒน์) รองนางสาวไทย ประจำปี พ.ศ. 2491 มีน้องชายร่วมสายโลหิตคือ นายยุรนันท์ ภมรมนตรี อดีตสมาชิกสภาผู้แทนราษฎร กรุงเทพมหานคร พรรคไทยรักไทย ปัจจุบันสังกัดพรรคเพื่อไทย อดีตนักร้อง อดีตพิธีกรรายการโทรทัศน์ อดีตนักแสดงภาพยนตร์และละครโทรทัศน์
นายยอดมนู สำเร็จการศึกษาระดับปริญญาตรี เข้ารับพระราชทานปริญญาบัตร ศิลปศาสตรบัณฑิต สาขารัฐศาสตร์ จากมหาวิทยาลัยรามคำแหง เมื่อปี พ.ศ. 2533 โดยมีผลงานที่สร้างชื่อเสียงคือ เป็นพิธีกรร่วม ประจำรายการ บ้านเลขที่ ๕ ทางสถานีวิทยุโทรทัศน์กองทัพบกช่อง 5 ผลิตโดย บริษัท แปซิฟิก อินเตอร์คอมมิวนิเคชัน จำกัด (มหาชน) และ บริษัท มีเดีย ออฟ มีเดียส์ จำกัด (มหาชน) ในระยะต่อมา และเป็นผู้ประกาศข่าว สถานีโทรทัศน์สีกองทัพบกช่อง 7
นอกจากนี้ นายยอดมนู ยังเคยแสดงภาพยนตร์ไทย 3 เรื่อง ในปี พ.ศ. 2530 คือ ทาสอารมณ์ และ ฟ้าสีทอง ซึ่งเรื่องหลังแสดงร่วมกับนายยุรนันท์ น้องชาย และเรื่อง นักรบดำ ในปี พ.ศ. 2531 ร่วมกับนักแสดงชื่อดังอีกหลายคน เช่น สรพงษ์ ชาตรี, โกวิท วัฒนกุล, หม่อมหลวงสุรีวัลย์ สุริยง และรณ ฤทธิชัย และลงสมัครรับเลือกตั้งสมาชิกสภาผู้แทนราษฎร ในเขตเลือกตั้งที่ 4 กรุงเทพมหานคร เมื่อวันที่ 6 มกราคม พ.ศ. 2544 แต่ไม่ได้รับการเลือกตั้ง ปัจจุบันประกอบกิจการเกสต์เฮ้าส์ร่วมกับภรรยา ที่เมืองพัทยา จังหวัดชลบุรี

**ผลงานละคร**
 ปริศนาแห่งหัวใจ (2527) สถานีโทรทัศน์ไทยทีวีสีช่อง 3
*พลับพลา (2529) สถานีโทรทัศน์ไทยทีวีสีช่อง 3- สลักจิต (2530) สถานีวิทยุโทรทัศน์กองทัพบกช่อง 5- จำเลยรัก (2531) สถานีโทรทัศน์สีกองทัพบกช่อง 7- แรงเทียน (2536) สถานีวิทยุโทรทัศน์กองทัพบกช่อง 5 - เข็มซ่อนปลาย (2539) สถานีโทรทัศน์ไทยทีวีสีช่อง 3- บ่วงดวงใจ (2540) สถานีโทรทัศน์ไทยทีวีสีช่อง 3- คุณชาย (2542) สถานีโทรทัศน์สีกองทัพบกช่อง 7- ทิพยดุริยางค์ (2543) สถานีโทรทัศน์สีกองทัพบกช่อง 7- เธอคือดวงใจ (2549) สถานีโทรทัศน์ไทยทีวีสีช่อง 3- มุกเหลี่ยมเพชร (2555) สถานีโทรทัศน์ไทยทีวีสีช่อง 3- แอบรักออนไลน์ (2558) สถานีโทรทัศน์ไทยทีวีสีช่อง 3- บ่วงรักซาตาน (2561) สถานีโทรทัศน์ไทยทีวีสีช่อง 3

**ผลงานภาพยนตร์**
พ.ศ. 2524 - กำแพงหัวใจ
*พ.ศ. 2529 - ปรารถนาแห่งหัวใจ
*พ.ศ. 2530 - ทาสอารมณ์
*พ.ศ. 2530 - ผัวชั่วคราว
*พ.ศ. 2530 - ฟ้าสีทอง
*พ.ศ. 2531 - นักรบดำ

**ผลงานเพลง**
 70 ปี ภาพยนตร์ไทย (พ.ศ. 2537)

**รายการ**
 สารคดี นานาน่ารู้ (2542) สถานีวิทยุโทรทัศน์กองทัพบก- ครอบจักรวาล (2558 - 2563) สถานีวิทยุโทรทัศน์กองทัพบก- บ้านเลขที่ 5 สถานีวิทยุโทรทัศน์กองทัพบก

**เครื่องราชอิสริยาภรณ์**

**อ้างอิง**
หมวดหมู่:สกุลภมรมนตรี
หมวดหมู่:บุคคลจากกรุงเทพมหานคร
หมวดหมู่:นักแสดงชายชาวไทย
หมวดหมู่:พิธีกรชาวไทย
หมวดหมู่:ผู้ประกาศข่าวช่อง 7
หมวดหมู่:พรรคชาติพัฒนา (พ.ศ. 2535)
หมวดหมู่:ชาวไทยเชื้อสายเยอรมัน
หมวดหมู่:ผู้ได้รับเครื่องราชอิสริยาภรณ์ ต.จ.ว.
หมวดหมู่:นักการเมืองไทย
จอช ฮอลโลเวย์

โจชัว ลี ฮอลโลเวย์ (Joshua Lee Holloway) เกิดเมื่อวันที่ 20 กรกฎาคม ค.ศ. 1969 ในแซนโฮเซ รัฐแคลิฟอร์เนีย เป็นนักแสดงอเมริกันและอดีตนายแบบ เป็นที่รู้จักอย่างดีในบทบาทเจมส์ "ซอว์เยอร์" ฟอร์ด ในรายการโทรทัศน์อเมริกัน ที่ชื่อ อสุรกายดงดิบ

**อ้างอิง**
หมวดหมู่:นักแสดงอเมริกัน
หมวดหมู่:บุคคลจากแซนโฮเซ (รัฐแคลิฟอร์เนีย)
เอียน โซเมอร์ฮอลเดอร์

เอียน โจเซฟ โซเมอร์ฮอลเดอร์ (Ian Joseph Somerhalder) เกิดเมื่อวันที่ 8 ธันวาคม ค.ศ. 1978 เป็นนักแสดงชายชาวอเมริกัน นายแบบ และโปรดิวเซอร์ เป็นที่รู้จักในบทบาท บูน คาร์ไลล์ ในซีรีส์เรื่อง อสุรกายดงดิบ และ ดามอน ซัลวาทอร์ ในซีรีส์เรื่อง เดอะแวมไพร์ ไดอารีส์

**ประวัติ**
โซเมอร์ฮอลเดอร์เกิดที่ โควิงตัน, รัฐลุยเซียนา เป็นบุตรชายของเอดน่าและโรเบิร์ต โซเมอร์ฮอลเดอร์ มารดาของเขามีอาชีพเป็นนักนวดบำบัด ส่วนบิดามีอาชีพเป็นผู้รับจ้างอิสระ เขาเป็นลูกคนกลางของครอบครัวโซเมอร์ฮอลเดอร์ เขามีพี่ชายชื่อ โรเบิร์ต กับน้องสาวชื่อว่า โรบิน เขาเข้าศึกษาที่ แมนเดวิล ไฮสคูล เอียนเริ่มเป็นนายแบบเด็กเมื่ออายุ 10 ปี จนถึงอายุ 13 ปี และเริ่มเป็นนักแสดงเมื่อตอนอายุ 17 ปี

**ชีวิตส่วนตัว**
โซเมอร์ฮอลเดอร์ได้คบกับ Nina Dobrev นักแสดงนำสาวที่แสดงด้วยกันในซีรีส์เรื่อง เดอะแวมไพร์ ไดอารีส์ เป็นเวลา 3 ปี และทั้งคู่ได้เลิกกันในปี 2013 หลังจากนั้นโซเมอร์ฮอลเดอร์ได้คบกับ Nikki Reed นักแสดงสาวจากหนังเรื่อง แวมไพร์ ทไวไลท์ ในกลางปี ค.ศ. 2014 และทั้งคู่ประกาศหมั้นในเดือนกุมภาพันธ์ ค.ศ. 2015 และแต่งงานในวันที่ 26 เมษายน ค.ศ. 2015 ในปีเดียวกัน ที่ แมลิบู, รัฐแคลิฟอร์เนีย และมีลูกสาวด้วยกัน 1 คนด้วยชื่อว่า "โบดี้ โซลอิล โซเมอร์ฮอลเดอร์" (Bodhi Soleil Holmerhalder) เกิดเมื่อวันที่ 25 กรกฎาคม ค.ศ. 2017  

**อ้างอิง**

**แหล่งข้อมูลอื่น**
 name=Ian Somerhalder-  Somerhalder interview discussing his family history, career and new tele-film "Marco Polo", 2/28/08 date=2016-01-09 
หมวดหมู่:นักแสดงอเมริกัน
หมวดหมู่:บุคคลจากรัฐลุยเซียนา
ไรอัน กอสลิง

ไรอัน โทมัส กอสลิง (Ryan Thomas Gosling) เกิดเมื่อวันที่ 12 พฤศจิกายน ค.ศ. 1980 เป็นนักแสดงชาวแคนาดา เคยได้รับการเสนอชื่อเข้าชิงรางวัลออสการ์ จากภาพยนตร์เรื่อง Half Nelson  และเรื่อง La La Land  ผลงานที่เป็นที่รู้จักของเขาอย่างบทบาทในภาพยนตร์เรื่อง The Notebook, Lars and the Real Girl ,First Man  และ La La Land

**ผลงานเพลง**

**อ้างอิง**

**แหล่งข้อมูลอื่น**
 0331516-  Ryan Gosling Web date=2013-04-08 -  Ryan Gosling Online date=2008-01-05 -  Ryan Gosling comprehensive profile  date=2011-02-11 
หมวดหมู่:นักแสดงแคนาดา
หมวดหมู่:นักแสดงเด็กชาวแคนาดา
หมวดหมู่:นักแสดงดิสนีย์
หมวดหมู่:บุคคลจากลอนดอน (รัฐออนแทรีโอ)
กำเนิดวีนัส (ทิเชียน)

กำเนิดวีนัส (Venus Anadyomene) เป็นภาพเขียนสีน้ำมันที่เขียนโดย ทิเชียน เมื่อราวปี ค.ศ. 1520 ปัจจุบันอยู่แสดงอยู่ที่หอศิลป์แห่งชาติแห่งสกอตแลนด์ในเมืองเอดินบะระห์ “Venus Anadyomene” มาจากภาษากรีกที่หมายความตามตัวอักษรว่าวีนัสเกิดจากทะเล ภาพเขียนภาพนี้ของทิเชียนเป็นภาพตำนานวีนัสซึ่งใช้สัญลักษณ์หอยเล็กๆ (ทางมุมซ้ายของภาพตามตำนานที่กล่าวว่าวีนัสถือกำเนิดจากหอย) และผุดขึ้นจากทะเลในขณะที่บิดมวยผมซึ่งอาจจะหลังจากการกำเนิดหรือหลังจากที่เดินขึ้นมาจากทะเล หอยที่ใช้ในภาพมีขนาดย่อมกว่าภาพเดียวกันที่เขียนโดยจิตรกรผู้อื่นเช่น "กำเนิดวีนัส" โดย ซานโดร บอตติเชลลี ทิเชียนอาจจะใช้หอยเพื่อเป็นสัญลักษณ์ให้ทราบว่าเป็นเทพีวีนัสเท่านั้นก็ได้
ร่างที่อวบสมบูรณ์และการชายตาของวีนัสของภาพนี้มีอิทธิพลมาจากประติมากรรมเฮเลนนิสติคที่เรียกว่า "วีนัสคุกเข่าเข้ามาหาตัวเรา," (Crouching Venus) และ ประติมากรรมกรีก "วีนัสแห่งคนิดัส" (Aphrodite of Cnidus) และการบิดมวยผมเป็นการเลียนแบบงานเขียนชื่อเดียวกันของอเพลลีส (Apelles) ที่สูญหายไปซึ่งในภาพนั้นวีนัสสระผม ซึ่งบรรยายใน "ธรรมชาติวิทยา" โดยพลินิ ทิเชียนจงใจอ้างถึงบทเขียนนี้เพื่อแสดงว่ามีความสามารถพอที่จะแข่งกับงานฝีมือของโบราณได้
กล่าวกันว่าทิเชียนเขียนภาพนี้เพราะความเบื่อ ฉะนั้นหอยจึงมีขนาดเล็กกว่าที่ควรและรายละเอียดอื่นๆ นอกไปจากตัวแบบวีนัสก็ดูเหมือนจะไม่ได้ตั้งใจเขียนเท่าใดนัก การเขียนภาพวีนัสทุกภาพของทิเชียนจะเน้นความอวบสมบูรณ์ของวีนัสและจะอยู่กลางภาพโดยไม่มีรายละเอียดอื่นมาดึงความสนใจไปจากวีนัส หรือบางทีก็จะใช้แบ็คกราวนด์ที่สีไม่จัดเพื่อให้วีนัสเป็นสิ่งที่เด่นที่สุดในภาพ
สภาพของภาพเขียนอยู่ในสภาพดี ครั้งหนึ่งสมเด็จพระราชินีนาถคริสติน่าแห่งสวีเดนเป็นเจ้าของภาพ ต่อมาตกไปเป็นสมบัติของจอห์น เอเกอร์ตัน ดยุคแห่งซัทเธอร์แลนด์ที่ 6 (John Egerton, 6th Duke of Sutherland) ผู้มอบให้พิพิธภัณฑ์แห่งชาติสกอตแลนด์ขอยืมในปี ค.ศ. 1945 เมื่อจอห์น เอเกอร์ตันเสียชีวิตในปี ค.ศ. 2000 ทางพิพิธภัณฑ์แห่งชาติสกอตแลนด์ก็ซื้อภาพเขียนจากจาก ฟรานซิส เอเกอร์ตัน ดยุคแห่งซัทเธอร์แลนด์ที่ 7 (Francis Egerton, 7th Duke of Sutherland) ลูกชายของจอห์น เอเกอร์ตัน ในราคา £11 ล้านปอนด์สเตอรลิงก์ในปี ค.ศ. 2003 ด้วยเหตุผลที่ว่าเป็นความประสงค์ของครอบครัวที่ต้องการให้ภาพเขียนตั้งแสดงอยู่เช่นเดิมที่พิพิธภัณฑ์ตลอดไป การซื้อภาพเขียนได้รับการสมทบทุนบางส่วนจาก "กองทุนเพื่อสะสมศิลปะแห่งชาติ" (National Arts Collection Fund) (ร่วมกับบางส่วนจากสถาบันวูลฟสัน (Wolfson Foundation)) อีก £7.6 ล้านปอนด์สเตอรลิงก์มาจาก "กองทุนลอตเตอรีเฮอริเทจ" (Heritage Lottery Fund) และ £2.5 ล้านปอนด์สเตอรลิงก์มาจาก รัฐสภาแห่งสกอตแลนด์ (Scottish Executive) ราคาตลาดของภาพเขียนตกประมาณ £20 ล้านปอนด์สเตอรลิงก์ หลังจากการขายภาพแล้วดยุคฟรานซิส เอเกอร์ตันก็กล่าวว่า “อันที่จริงแล้วก็ไม่มีอะไรเปลี่ยนแปลงไปจากเดิม, นอกไปจากว่าภาพเขียนกลายมาเป็นของชาติ”

**แหล่งข้อมูลอื่น**
  พิพิธภัณฑ์แห่งชาติสกอตแลนด์ date=2007-10-21 -  เคิรสตี สกอตต์ “แกลเลอรีเอดินเบอเรอซื้อภาพสตรีเซ็กสซีโดยทีเชียน” การ์เดียน 27 กุมภาพันธ์ ค.ศ. 2003

**ดูเพิ่ม**
 ทิเชียน- รายชื่อภาพเขียนโดยทิเชียน- ศิลปะเรอเนซองส์- ภาพเขียนสีน้ำมัน
หมวดหมู่:ทิเชียน
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมในคริสต์ทศวรรษ 1520
หมวดหมู่:ศิลปะเกี่ยวกับตำนานเทพ
หมวดหมู่:วีนัส
หมวดหมู่:งานสะสมของหอศิลป์แห่งชาติแห่งสกอตแลนด์
นำยุทธ สงค์ธนาพิทักษ์

รองศาสตราจารย์ นำยุทธ สงค์ธนาพิทักษ์ อดีตอธิการบดีมหาวิทยาลัยเทคโนโลยีราชมงคลล้านนา และมหาวิทยาลัยเทคโนโลยีราชมงคลธัญบุรี (2 สมัย) อดีตอธิการบดีสถาบันเทคโนโลยีราชมงคล ที่ดำรงตำแหน่งเป็นคนสุดท้ายก่อนได้รับการยกฐานะขึ้นเป็นมหาวิทยาลัยเทคโนโลยีราชมงคล 9 แห่ง ในปี พ.ศ. 2548
รองศาสตราจารย์ ดร.นำยุทธ สงค์ธนาพิทักษ์ เป็นผู้ที่มีบทบาทสำคัญในการพัฒนาและยกฐานะสถาบันเทคโนโลยีราชมงคล สู่การเป็นมหาวิทยาลัยเทคโนโลยีราชมงคล 9 แห่ง ตลอดจนการนำ "ราชมงคล" สู่ความเป็นเลิศในการผลิตบัณฑิตนักปฏิบัติ

**ประวัติ**
รองศาสตราจารย์ ดร.นำยุทธ สงค์ธนาพิทักษ์  เกิดเมื่อวันที่ 13 สำเร็จการศึกษาสูงสุดระดับปริญญาเอก Ph.D.(Technology Management) จาก Technology University of the Philippines สาธารณรัฐฟิลิปปินส์ (พ.ศ. 2543)- ปริญญาโท  M.Sc.(Electrical Engineering) จาก Macquarie University ประเทศออสเตรเลีย (พ.ศ. 2520)- ปริญญาตรี  วิศวกรรมศาสตรบัณฑิต (วิศวกรรมไฟฟ้า) จาก จุฬาลงกรณ์มหาวิทยาลัย (พ.ศ. 2513)
*ระดับมัธยมศึกษา โรงเรียนอำนวยศิลป์ กรุงเทพมหานคร

**ตำแหน่งที่สำคัญ**
รองศาสตราจารย์ ดร.นำยุทธ สงค์ธนาพิทักษ์ เริ่มรับราชการเป็นอาจารย์ประจำแผนกอิเล็กทรอนิกส์  วิทยาลัยเทคนิคภาคพายัพ จังหวัดเชียงใหม่ และได้รับการแต่งตั้งให้เจริญก้าวหน้าในหน้าที่การงานเรื่อยมา จนดำรงตำแหน่งสำคัญ ๆ หลายตำแหน่ง เช่น รองคณบดี ผู้อำนวยการสถานีวิทยุราชมงคล รองอธิการบดี และอธิการบดี 
รองศาสตราจารย์ ดร.นำยุทธ สงค์ธนาพิทักษ์ ได้รับการแต่งตั้งให้ดำรงตำแหน่งทั้งในสถาบัน และภายนอกสถาบันหลายตำแหน่ง เช่น- นายกสภาสถาบันการอาชีวศึกษาภาคเหนือ 2 (พ.ศ. 2559 - ปัจจุบัน)
*อธิการบดีมหาวิทยาลัยเทคโนโลยีราชมงคลล้านนา 
*นายกสมาคมระดับภูมิภาค เพื่อพัฒนาครูอาชีวศึกษา ในภูมิภาคเอเชียตะวันออกและเอเชียตะวันออกเฉียงใต้ (Regional Association for Vocational Teacher Education in East and Southeast Asia: RAVTE)
*อธิการบดีมหาวิทยาเทคโนโลยีราชมงคลธัญบุรี (2 สมัย)- ประธานคณะกรรมการอธิการบดีมหาวิทยาลัยเทคโนโลยีราชมงคล
*นายกสมาคมการศึกษาแห่งประเทศไทย- คณะกรรมการการอุดมศึกษา- กรรมการสภามหาวิทยาลัยเทคโนโลยีราชมงคลล้านนา- อธิการบดีสถาบันเทคโนโลยีราชมงคล (พ.ศ. 2543 - พ.ศ. 2548)- รองอธิการบดีสถาบันเทคโนโลยีราชมงคล

**รางวัล**
 รางวัลเหมราช บุคคลต้นแบบแห่งปี สาขาผู้นำทางวิชาการและการศึกษา ประจำปี 2559
*รางวัล คนดี ศรีอำนวยศิลป์ ประจำปี 2559

**เครื่องราชอิสริยาภรณ์**

**อ้างอิง**
หมวดหมู่:นักวิชาการจากจังหวัดเชียงราย
หมวดหมู่:ข้าราชการพลเรือนชาวไทย
หมวดหมู่:อาจารย์คณะวิศวกรรมศาสตร์
หมวดหมู่:รองศาสตราจารย์
หมวดหมู่:อธิการบดีมหาวิทยาลัยเทคโนโลยีราชมงคล
หมวดหมู่:บุคคลจากคณะวิศวกรรมศาสตร์ มหาวิทยาลัยเทคโนโลยีราชมงคลล้านนา
หมวดหมู่:บุคคลจากมหาวิทยาลัยเทคโนโลยีราชมงคลธัญบุรี
หมวดหมู่:นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:วิศวกรชาวไทย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:กฎหมายทรัพย์สิน

หมวดหมู่:ทรัพย์สิน
หมวดหมู่:กฎหมายแพ่ง
en:Category:Property law
fi:Luokka:Esineoikeus
fr:Catégorie:Droit des biens
ru:Категория:Вещное право
sv:Kategori:Sakrätt
จังหวัดของประเทศฝรั่งเศส

ในเขตการปกครองของประเทศฝรั่งเศส จังหวัด (département; กาตาลาและdepartament; departamendu; departamant; dèpartament) เป็นหนึ่งในสามระดับการปกครองของรัฐบาลในระดับชาติ ซึ่งอยู่ระหว่างแคว้นกับเทศบาล โดย 96 จังหวัดอยู่ในประเทศฝรั่งเศสแผ่นดินใหญ่ และ 5 จังหวัดอยู่โพ้นทะเล ซึ่งยังถือเป็นแคว้นโพ้นทะเลด้วย จังหวัดทั้งหมดแบ่งออกเป็น 332 เขต และแบ่งย่อยเป็นอำเภอ สองระดับสุดท้ายไม่มีสิทธิปกครองตนเอง
แต่ละจังหวัดได้รับการบริหารจากกลุ่มที่ผ่านการเลือกตั้งที่มีชื่อว่าสภาจังหวัด (conseil départemental เอกพจน์, conseils départementaux พหุพจน์) ใน ค.ศ. 1800 ถึงเมษายน ค.ศ. 2015 สภานี้มีชื่อว่า สภาสามัญ (conseil général เอกพจน์ conseils généraux พหุพจน์) สภาแต่ละจังหวัดมีประธานเป็นของตนเอง
จังหวัดเหล่านี้ได้รับการจัดตั้งขึ้นใน ค.ศ. 1790 แทนที่จังหวัดของระบอบเก่า เพื่อเสริมสร้างความสามัคคีของชาติ ตำแหน่ง "จังหวัด" เคยเป็นพื้นที่ส่วนหนึ่งของพื้นที่ทั้งหมด จังหวัดใหม่เกือบทั้งหมดตั้งชื่อตามลักษณะภูมิศาสตร์ทางกายภาพ (แม่น้ำ, ภูเขา หรือชายฝั่ง) มากกว่าดินแดนทางประวัติศาสตร์หรือวัฒนธรรม
ใน ค.ศ. 2014 ประธานาธิบดีฟร็องซัว ออล็องด์ เสนอแผนยุบสภาจังหวัดภายใน ค.ศ. 2020 ซึ่งจะคงไว้ซึ่งหน่วยงานต่าง ๆ ที่เป็นฝ่ายธุรการ และส่งต่ออำนาจไปสู่การปกครองระดับอื่น แผนการปฏิรูปนี้ถูกยกเลิกแล้ว

**รายชื่อจังหวัด**
หมายเหตุ:
*1 ตราอาร์มส่วนใหญ่ไม่ใช่ตราทางการ
*2 จังหวัดนี้เดิมมีชื่อว่า บัสซาลป์ (Basses-Alpes) จนถึงปี ค.ศ. 1970
*3 จังหวัดนี้เดิมมีชื่อว่า ชาร็องแต็งเฟรีเยอร์ (Charente-Inférieure) จนถึงปี ค.ศ. 1970
*4 จังหวัดนี้เดิมมีชื่อว่า โกต-ดูว์-นอร์ (Côtes-du-Nord) จนถึงปี ค.ศ. 1970
*5 จังหวัดนี้เดิมมีชื่อว่า แบ็ก-ด็องแบ (Bec-d'Ambès) จนถึงปี ค.ศ. 1970
*6 จังหวัดนี้เดิมมีชื่อว่า ลัวแร็งเฟรีเยอร์ (Loire-Inférieure) จนถึงปี ค.ศ. 1970
*7 จังหวัดนี้เดิมมีชื่อว่า มาแยเนลัวร์ (Mayenne-et-Loire) จนถึงปี ค.ศ. 1970
*8 จังหวัดนี้เดิมมีชื่อว่า บัส-ปีเรเน (Basses-Pyrénées) จนถึงปี ค.ศ. 1970
*9 หมายเลข 75 เดิมเป็นของจังหวัดแซน (Seine)
*10 จังหวัดนี้เดิมมีชื่อว่า แซแน็งเฟรีเยอร์ (Seine-Inférieure) จนถึงปี ค.ศ. 1955
*11 หมายเลข 78 เดิมเป็นของจังหวัดแซเนอวซ (Seine-et-Oise)
*12 หมายเลข 91 เดิมเป็นของจังหวัดอาลเฌ (Alger) ในเฟรนช์แอลจีเรีย
*13 หมายเลข 92 เดิมเป็นของจังหวัดโอราน (Oran) ในเฟรนช์แอลจีเรีย
*14 หมายเลข 93 เดิมเป็นของจังหวัดคอนสแตนติน (Constantine) ในเฟรนช์แอลจีเรีย
*15 ที่ทำการของจังหวัดวาล-ดวซตั้งขึ้นที่เมืองปงตวซ เมื่อจังหวัดนี้ได้รับการจัดตั้งขึ้นในช่วงแรก แต่ต่อมาย้าย "โดยพฤตินัย" ไปที่เมืองแซร์ฌีซึ่งอยู่ข้างเคียง ปัจจุบันทั้งคู่เป็นส่วนหนึ่งของเมืองใหม่แซร์ฌี-ปงตวซ
*16 จังหวัดโพ้นทะเลแต่ละแห่งมีฐานะเป็นแคว้น (โพ้นทะเล) ด้วย และมีสถานะทางการเมืองการปกครองเหมือนกับแคว้นในฝรั่งเศสแผ่นดินใหญ่ ทั้งหมดเป็นส่วนหนึ่งของสาธารณรัฐฝรั่งเศสและของสหภาพยุโรป แต่กฎระเบียบบางกฎของสหภาพยุโรปไม่มีผลบังคับใช้กับจังหวัดโพ้นทะเลเหล่านี้

**อ้างอิง**
หมวดหมู่:หน่วยการบริหารของประเทศฝรั่งเศส

ฝรั่งเศส
ราชีพ คานธี

ราชีพ รตนะ คานธี (राजीव गांधी, Rajiv Ratna Gandhi, 20 สิงหาคม ค.ศ. 1944 - 21 พฤษภาคม ค.ศ. 1991) นายกรัฐมนตรีคนที่ 7 ของอินเดีย ดำรงตำแหน่งตั้งแต่ ค.ศ. 1984 ถึง ค.ศ. 1989  โดยเป็นนายกรัฐมนตรีอินเดียที่อายุน้อยที่สุด ขณะเข้าดำรงตำแหน่ง (40 ปี)
ราชีพ คานธี เป็นบุตรชายคนโตของนางอินทิรา คานธี กับนายผิโรช คานธี จบการศึกษาจากทรินิตีคอลเลจ มหาวิทยาลัยเคมบริดจ์ แล้วประกอบอาชีพเป็นนักบินพาณิชย์ของสายการบินแอร์อินเดีย เริ่มเข้ามาทำงานการเมืองตั้งแต่ ค.ศ. 1980 ภายหลังการเสียชีวิตเนื่องจากอุบัติเหตุเครื่องบินตกของนายสัญชัย คานธี น้องชาย ที่เป็นทายาททางการเมืองของมารดา 
หลังจากนางอินทิรา คานธี ถึงแก่อสัญกรรมเมื่อวันที่ 31 ตุลาคม ค.ศ. 1984 จากการลอบสังหารโดยองครักษ์ประจำตัว ราชีพได้รับการเสนอชื่อจากพรรคคองเกรสของอินเดีย ที่เป็นพรรคเสียงข้างมากให้ดำรงตำแหน่งนายกรัฐมนตรีสืบต่อ และได้นำพรรคชนะการเลือกตั้งทั่วไปในปีนั้น
ในการเลือกตั้งทั่วไปของอินเดียครั้งต่อมาในปี ค.ศ. 1989 พรรคคองเกรสได้พ่ายแพ้การเลือกตั้ง นายราชิฟจึงลาออกจากตำแหน่งนายกรัฐมนตรีเมื่อวันที่ 2 ธันวาคม ค.ศ. 1989 แต่ยังคงดำรงตำแหน่งประธานพรรคคองเกรส
ราชีพ คานธี ถึงแก่อสัญกรรมจากการลอบสังหารเมื่อวันที่ 21 พฤษภาคม ค.ศ. 1991 ระหว่างการรณรงค์หาเสียงเลือกตั้งซ่อม ใกล้เมืองเจนไน โดยมือระเบิดพลีชีพที่เป็นสตรีชาวศรีลังกา สมาชิกของกองทัพพยัคฆ์ปลดปล่อยทมิฬอีแลม ที่ไม่พอใจนโยบายของคานธี ที่ส่งกองกำลังรักษาสันติภาพของอินเดีย เข้าไกล่เกลี่ยสงครามกลางเมืองในศรีลังกา
ราชีพ คานธี สมรสกับนางโสนิยา คานธี (ชื่อเดิม เอ็ดวิเจ อันโตเนีย อัลบินา มาอิโน) สุภาพสตรีชาวอิตาลี ซึ่งเป็นเพื่อนร่วมสถาบันจากมหาวิทยาลัยเคมบริดจ์ ทั้งสองมีบุตรชายชื่อ ราหุล คานธี และบุตรสาวชื่อปริยังกา คานธี หลังการอสัญกรรมของนายคานธี นางโสนิยา คานธีได้ดำรงตำแหน่งประธานพรรคคองเกรสตั้งแต่ ค.ศ. 1998 และนำพรรคชนะการเลือกตั้ง แต่นางได้ปฏิเสธที่จะดำรงตำแหน่งนายกรัฐมนตรี

**อ้างอิง**
1991
หมวดหมู่:นายกรัฐมนตรีอินเดีย
หมวดหมู่:รัฐมนตรีว่าการกระทรวงการต่างประเทศอินเดีย
หมวดหมู่:นายกรัฐมนตรีอินเดียที่ถูกลอบสังหาร
หมวดหมู่:ชาวอินเดียที่นับถือศาสนาฮินดู
หมวดหมู่:บุคคลจากมุมไบ
หมวดหมู่:เสียชีวิตจากวัตถุระเบิด
หมวดหมู่:ตระกูลเนห์รู-คานธี
หมวดหมู่:ผู้ได้รับปริญญากิตติมศักดิ์จากจุฬาลงกรณ์มหาวิทยาลัย
นริศรา ชวาลตันพิพัทธ์

นริศรา ชวาลตันพิพัทธ์ (เกิด 9 สิงหาคม พ.ศ. 2511) เป็นนักการเมืองชาวไทย อดีตรัฐมนตรีช่วยว่าการกระทรวงศึกษาธิการ ในรัฐบาลอภิสิทธิ์ เวชชาชีวะ

**การศึกษา**
นางสาวนริศรา ชวาลตันพิพัทธ์ สำเร็จการศึกษาจากโรงเรียนเขมะสิริอนุสสรณ์ และโรงเรียนสตรีวิทยา ในระดับปริญญาตรี จากคณะศึกษาศาสตร์ มหาวิทยาลัยศรีนครินทรวิโรฒ (บางแสน) ในปี พ.ศ. 2533 และระดับปริญญาโท (MA) สาขาการตลาด จากมหาวิทยาลัยเวบสเตอร์ สหรัฐอเมริกา ในปี พ.ศ. 2535
ในปี พ.ศ. 2553 เข้ารับการศึกษาหลักสูตรผู้บริหารระดับสูง ของสถาบันวิทยาการตลาดทุน ตลาดหลักทรัพย์แห่งประเทศไทย ในรุ่นที่ 11 และเป็นรุ่นเดียวกันกับนักการเมืองชื่อดังอีกหลายคน อาทิ นายสรอรรถ กลิ่นประทุม นายประจวบ ไชยสาส์น ร้อยตรีหญิงระนองรักษ์ สุวรรณฉวี นายสมพงษ์ อมรวิวัฒน์ นายแพทย์บุรณัชย์ สมุทรักษ์ ฯลฯ

**ประวัติการทำงาน**
นางสาวนริศรา ชวาลตันพิพัทธ์ เคยทำงานเป็นอาจารย์ประจำมหาวิทยาลัยกรุงเทพ เป็นเวลากว่า 5 ปี นอกจากนั้นยังเคยทำงานในหน้าที่สำคัญ คือ- กรรมการบริษัท ทีโอที จำกัด (มหาชน)- ผู้อำนวยการ บริษัทภูเก็ต อินเทอร์เน็ต จำกัด- กรรมการผู้จัดการบริษัท ซิสเต็มส์ แอนด์ เน็ตเวิร์ก โซลูชั่น จำกัด- ที่ปรึกษารองประธานสภาผู้แทนราษฎร- กรรมการธนาคารอิสลามแห่งประเทศไทย

**งานการเมือง**
นางสาวนริศรา ชวาลตันพิพัทธ์ ได้รับตำแหน่งรัฐมนตรีช่วยว่าการกระทรวงศึกษาธิการ ในรัฐบาลของนายอภิสิทธ์ เวชชาชีวะ  ในโควตาของกลุ่มบ้านริมน้ำ พรรคเพื่อแผ่นดิน โดยได้รับมอบหมายให้กำกับดูแลงานสำนักงานคณะกรรมการการอาชีวศึกษา (สอศ.) ซึ่งต่อมาถูกกรมสอบสวนคดีพิเศษ แจ้งข้อกล่าวหากรณีการทุจริตจัดซื้อครุภัณฑ์อาชีวศึกษากว่า 5 พันล้านบาท
นางสาวนริศรา ชวาลตันพิพัทธ์ ได้รับฉายาจากพรรคเพื่อไทย เป็น 1 ใน 10 รัฐมนตรีไร้ผลงาน ว่า "รัฐมนตรีสวยเฉียบ เงียบสนิท" เช่นเดียวกับผลการสำรวจของสำนักวิจัยเอแบคโพล มหาวิทยาลัยอัสสัมชัญ ที่ได้ทำการสำรวจความคิดเห็นประชาชนกลุ่มตัวอย่าง 17 จังหวัด ในช่วงปลายปี พ.ศ. 2553 พบว่าประชาชนกว่าร้อยละ 42.2 ไม่รู้จักรัฐมนตรีนริศรา ชวาลตันพิพัทธ์

**เครื่องราชอิสริยาภรณ์**
 2554- 2553- 2552

**อ้างอิง**

**แหล่งข้อมูลอื่น**
  เว็บไซต์ประจำตำแหน่งนายกรัฐมนตรี date=2009-09-28 
หมวดหมู่:บุคคลที่ยังมีชีวิตอยู่
หมวดหมู่:สกุลตันเจริญ
หมวดหมู่:อาจารย์คณะบริหารธุรกิจ
หมวดหมู่:นักการเมืองสตรีชาวไทย
หมวดหมู่:คู่สมรสของนักการเมืองไทย
หมวดหมู่:พรรคเพื่อแผ่นดิน
หมวดหมู่:พรรคภูมิใจไทย
หมวดหมู่:บุคคลจากโรงเรียนสตรีวิทยา
หมวดหมู่:บุคคลจากคณะศึกษาศาสตร์ มหาวิทยาลัยบูรพา
หมวดหมู่:บุคคลจากคณะบริหารธุรกิจ มหาวิทยาลัยกรุงเทพ
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:บุคคลจากโรงเรียนเขมะสิริอนุสสรณ์
สนธิสัญญาซันเติน

สนธิสัญญาซานเตน (Vertrag von Xanten, Treaty of Xanten) เป็นสนธิสัญญาที่ลงนามกันที่เมืองซานเตนในประเทศเยอรมนีปัจจุบันเมื่อวันที่ 12 พฤศจิกายน ค.ศ. 1614 ระหว่างวูล์ฟกัง วิลเฮล์ม เคานท์พาเลไทน์แห่งนอยบวร์ก (Wolfgang Wilhelm, Count Palatine of Neuburg) และ จอห์น ซิจิมุนด์ อีเล็คเตอร์แห่งบรานเดนบวร์ก (John Sigismund, Elector of Brandenburg) โดยมีผู้แทนจากอังกฤษ และ ฝรั่งเศสเป็นผู้ประสานการต่อรองของสนธิสัญญา
สนธิสัญญาเป็นการยุติสงครามสืบอาณาจักรยือลิค (War of the Jülich succession) ซึ่งเป็นสงครามชิงดินแดนที่เดิมเป็นสหอาณาจักรดยุคแห่งยือลิค-คลีฟส์-แบร์ก และความเป็นปฏิปักษ์ระหว่าง วูล์ฟกัง วิลเฮล์ม และ จอห์น ซิจิมุนด์ ตามสนธิสัญญาดินแดนอาณาจักรดยุคแห่งยือลิคและอาณาจักรดยุคแห่งแบร์ก และ ราเวนชไตน์ตกไปเป็นของวูล์ฟกัง วิลเฮล์ม และอาณาจักรเคานท์แห่งคลีฟส์ และ อาณาจักรเคานท์แห่งมาร์คตกไปเป็นของจอห์น ซิจิมุนด์ ดินแดนเหล่านี้เป็นจังหวัดไรน์จังหวัดแรกที่ตกมาอยู่ภายใต้การปกครองของราชวงศ์โฮเฮนโซลเลิร์น และเป็นดินแดนที่เก่าที่สุดของดินแดนที่ต่อมาเป็นไรน์แลนด์ปรัสเซีย (Prussian Rhineland)

**อ้างอิง**

**บรรณานุกรม**
Hayden, Michael J. Continuity in the France of Henry IV and Louis XIII: French Foreign Policy, 1598-1615. Journal of Modern History, Vol. 45, No. 1 (March 1973), pp. 1-23.

**ดูเพิ่ม **
 สงครามสืบอาณาจักรยือลิค- สหอาณาจักรดยุคแห่งยือลิค-คลีฟส์-แบร์ก
หมวดหมู่:สนธิสัญญา
หมวดหมู่:ประวัติศาสตร์เยอรมนี
หมวดหมู่:ประวัติศาสตร์เนเธอร์แลนด์
หมวดหมู่:สนธิสัญญาในคริสต์ศตวรรษที่ 17
วิกิพีเดีย:ศาลาชุมชน/อภิปราย/แบบประเมินแอดมินวิกิพีเดียไทย

รบกวนทุกคนที่ผ่านมา หากสนใจประเมินผลงานของผู้ดูแลระบบ (แอดมิน) สามารถทำได้ผ่านแบบฟอร์มที่ http://spreadsheets.google.com/viewform?formkey=dG00RC1iajBnaW95MkhtUUV5Z1dobGc6MA
ผู้ทำแบบประเมินไม่จำเป็นต้องลงชื่อหรือกรอกข้อมูลส่วนตัว โดยผลทั้งหมดจะถูกนำมาแสดงในหน้านี้ครับ หากแอดมินคนไหนไม่สนใจรู้คำตอบช่วยลงชื่อด้านล่างครับ จะได้ไม่นำข้อมูลนั้นมาลงไว้ --Manop | พูดคุย - (irc) 22:49, 12 กันยายน 2552 (ICT)
หมดเขตเมื่อไร --octahedron80 20:43, 13 กันยายน 2552 (ICT)
: อ้าวลืมมาตอบ เอาคำตอบมาลงครับ ผ่านไปหนึ่งอาทิตย์แล้ว เลยสรุปมาเลยละกัน โดยมีคนออกความเห็นทั้งหมด 41 ครั้ง โดยตอนนี้ปิดรับความเห็นเพิ่มเติมแล้ว คำตอบก็สรุปตามกราฟด้านล่างครับ โดยผมได้แบ่งคำตอบออกเป็นสองส่วนคือ 
:(1) ส่วนที่ตอบว่า BotKung ไม่ใช่แอดมิน - อาจสื่อได้ว่าเป็นคนเขียนวิกิพีเดีย แล้วรู้จักวิกิพีเดียไทยดี
:(2) ส่วนที่ตอบว่า BotKung มีผลงาน ดี ปานกลาง แย่ - อาจสื่อได้ว่าเป็นคนที่ไม่คุ้นเคยกับวิกิพีเดียไทยมากเท่ากับกลุ่มแรก
: โดยกราฟแรก เป็นกราฟจากข้อ (1) ที่กล่าวมา ส่วนกราฟที่สองนั้นเป็นกราฟคะแนนรวมทั้งหมดเป็นผลรวมของ (1) กับ (2) รวมกัน ซึ่งนอกเหนือจากคะแนนในกราฟแล้ว ยังมีอีก 4 ความเห็นอื่นๆ ซึ่งได้แก่
:* Manop, Mopza, Sry85 - "ไอ้....ย"
:* Taweetham - "เทพ"
: กดที่ภาพเพื่อดูขนาดใหญ่ได้ครับ (แล้วสามารถกดซ้ำเพื่อดูขนาดใหญ่กว่านั้น)
กราฟจากข้อ (1) ที่กล่าวมา
กราฟคะแนนรวมทั้งหมด
--Manop | พูดคุย - (irc) 10:54, 19 กันยายน 2552 (ICT)
อ้าวแป่ว... เราให้คะแนน BotKung ด้วยล่ะ 5555 --Tinuviel | พูดคุย 100px 13:57, 19 กันยายน 2552 (ICT)
: ว่าแล้วต้องส่ง BotKung มาลองของ ตอนแรกจะทักแต่ไม่ทักดีกว่า คนที่ตอบ BotKung ไม่ใช่แอดมินข้อเดียวไม่ทำข้ออื่นคือผมเอง  อยากลองดูว่าบังคับทำทุกข้อหรือเปล่า --taweethaも 16:56, 19 กันยายน 2552 (ICT)
:: ให้คะแนน BotKung เพราะนึกว่ามุข... Choosing between Truth and safety of Lies... 17:12, 19 กันยายน 2552 (ICT)
:: ทั้งที่รู้ว่าบอตคุงมันเป็นโปรแกรมบอต ไม่ใช่แอดมินจริง แต่ผมก็เผลอให้คะแนนบอตคุงไปครับ เพราะต้องการให้คะแนนมัน และเห็นว่ามันทำงานเสมือนเป็นแอดมิน(แม้จะมีผิดพลาดบ้าง และอาจมีผลต่อคะแนนของเจ้าของบอต โทษฐานที่บอตมันจะใช้ username ของผู้ดูแลในการลบ) --AU58AVGT4LK 17:51, 19 กันยายน 2552 (ICT)
::: แฮะแฮะ แต่คะแนนทั้งหมดรวมตามภาพสองเลยครับ ลืมเอาคะแนนบอตคุงมาโชว์ โดยคะแนนบอตคุงคือ 
::::  แย่ - 1 
::: มีคนไม่ชอบบอตคุงด้วย ผมว่าออกจะขยันทำงานและไม่บ่น --Manop | พูดคุย - (irc) 22:05, 19 กันยายน 2552 (ICT)
:::: แล้วไม่นำความคิดเห็นมาให้ดูหน่อยเหรอครับ --125.24.242.39 09:08, 20 กันยายน 2552 (ICT)
::::: ย้อนกลับไปอ่านด้านบนก่อนดีกว่าไหม --Manop | พูดคุย - (irc) 12:26, 20 กันยายน 2552 (ICT)
:::::: ขอบคุณนะครับสำหรับคำชมในส่วนบอตคุง ซึ่งผมเองยังพบว่ายังมีหลายจุดที่อาจจะต้องคอยปรับปรุงอยู่ตลอดเวลาให้แม่นยำขึ้น ซึ่งผมเองน้อมรับทุกความคิดเห็นในหน้าพูดคุย และจะทยอยปรับให้ตามเวลาที่มีครับ --Jutiphan | พูดคุย - 11:32, 23 กันยายน 2552 (ICT)
ขอบคุณที่สะท้อนผลการประเมินมาให้ทราบครับ (ต้องเร่งทำงานเพิ่มแล้วล่ะเรา ^^) ปล. ผมว่าเวลาแค่สัปดาห์เดียวนี้น้อยไปรึเปล่าครับ · Dr.Garden · คุยกันได้! · 19:50, 20 กันยายน 2552 (ICT)
สนธิสัญญายูเทรกต์

สนธิสัญญายูเทรกต์ หรือ สัญญาสันติภาพยูเทรกต์ (Friede von Utrecht, Treaty of Utrecht หรือ Peace of Utrecht) เป็นเอกสารสนธิสัญญาสันติภาพ (peace treaty) หลายฉบับที่ลงนามกันที่เมืองยูเทรกต์ในสาธารณรัฐดัตช์ระหว่างเดือนมีนาคมและเดือนเมษายนของปี ค.ศ. 1713 เป็นการตกลงระหว่างรัฐต่าง ๆ ในยุโรปและช่วยในการยุติสงครามสืบราชบัลลังก์สเปน
สนธิสัญญานี้ทำขึ้นระหว่างผู้แทนพระองค์พระเจ้าหลุยส์ที่ 14 แห่งฝรั่งเศสกับพระเจ้าเฟลีเปที่ 5 แห่งสเปน ฝ่ายหนึ่ง และผู้แทนพระองค์สมเด็จพระราชินีนาถแอนน์แห่งบริเตนใหญ่ ดยุกแห่งซาวอย กับพระเจ้ากรุงโปรตุเกสและสหมณฑล อีกฝ่ายหนึ่ง

**การต่อรอง**
ฝรั่งเศสและเกรตบริเตนทำการตกลงกันในเดือนตุลาคม ค.ศ. 1711 เมื่อมีการลงนามในร่างสัญญาในกรุงลอนดอน การตกลงในระยะแรกมีพื้นฐานมาจากการยอมรับการแบ่งดินแดนในการปกครองของสเปนในยุโรป หลังจากนั้นก็ได้มีการประชุมคองเกรสอย่างเป็นทางการที่ยูเทรกต์เมื่อวันที่ 29 มกราคม ค.ศ. 1712 โดยมีจอห์น โรบินสัน, บิชอปแห่งบริสตอล และทอมัส เวนต์เวิร์ธ เอิร์ลที่ 1 แห่งสตราฟฟอร์ด เป็นผู้แทนฝ่ายอังกฤษ ฝ่ายสาธารณรัฐดัตช์ยอมรับข้อตกลงครั้งแรกอย่างไม่เต็มใจ และส่งผู้แทนแต่พระจักรพรรดิไม่ทรงยอมจนเมื่อได้รับคำสัญญาว่าข้อตกลงครั้งแรกเป็นแต่เพียงข้อตกลงแต่ยังไม่มีผลในการบังคับ เมื่อได้รับการสัญญาดังว่าแล้วผู้แทนของพระจักรพรรดิจึงปรากฏตัวในที่ประชุมในเดือนกุมภาพันธ์ ในเมื่อขณะนั้นพระเจ้าเฟลีเปยังมิได้รับการอนุมัติให้เป็นกษัตริย์ สเปนจึงมิได้เข้าร่วมในการประชุมใหญ่ของภาคีทั้งหมด แต่ดยุกแห่งซาวอยและโปรตุเกสส่งผู้แทนเข้าร่วมประชุม
ปัญหาแรกที่ต่อรองกันคือเนื้อหาการการันตีที่ให้แก่ฝรั่งเศสและสเปนว่าราชบัลลังก์ของทั้งสองราชอาณาจักรเป็นสิ่งที่แยกจากกัน แต่ความก้าวหน้าของการประชุมก็เป็นไปอย่างเชื่องช้าจนกระทั่งหลังวันที่ 10 กรกฎาคม ค.ศ. 1712 เมื่อฟิลิปลงนามในการสละสิทธิ์ และเมื่อฝรั่งเศสและบริเตนตกลงกันในการทำสัญญาสงบศึกแล้ว ความก้าวหน้าของการประชุมก็เป็นไปอย่างรวดเร็วขึ้น และในที่สุดสนธิสัญญาหลักต่าง ๆ จึงได้รับการลงนามกันเมื่อวันที่ 11 เมษายน ค.ศ. 1713

**อ้างอิง**

**ดูเพิ่ม**
 สงครามสืบราชบัลลังก์สเปน 


**แหล่งข้อมูลอื่น**
   "The Treaties of Utrecht (1713)" - Brief discussion and extracts of the various treaties on François Velde's Heraldica website, with particular focus on the renunciations and their later reconfirmations.-  Article X of the treaty between Great Britain and Spain - Concerning the cession of Gibraltar (text in English, Spanish, and the original Latin).
หมวดหมู่:สนธิสัญญา
หมวดหมู่:สนธิสัญญาสันติภาพ
หมวดหมู่:ประวัติศาสตร์ฝรั่งเศส
หมวดหมู่:ประวัติศาสตร์สเปน
หมวดหมู่:ประวัติศาสตร์เนเธอร์แลนด์
หมวดหมู่:ประวัติศาสตร์อังกฤษ
หมวดหมู่:นูแวลฟร็องส์
หมวดหมู่:สนธิสัญญาในคริสต์ศตวรรษที่ 18
ไอโดนต์วอนนาคราย

"ไอโดนต์วอนนาคราย" (I Don't Wanna Cry) เป็นเพลงที่เขียนโดยมารายห์ แครีและนาราดา ไมเคิล วอลเดน และโปรดิวซ์โดยวอลเดน กับผลงานอัลบั้มชุดแรกของแครี ชุด Mariah Carey (1990) เพลงนี้เป็นเพลงบัลลาด เป็นซิงเกิลที่ 4 ของอัลบั้ม ออกขายเมื่อ 25 เมษายน ค.ศ. 1991 ถือเป็นซิงเกิลอันดับ 1 บนบิลบอร์ดฮอต 100 เป็นซิงเกิลที่ 4 ของเธอ
หมวดหมู่:ซิงเกิลในปี พ.ศ. 2534
หมวดหมู่:เพลงของมารายห์ แครี
หมวดหมู่:เพลงที่ประพันธ์คำร้องโดยมารายห์ แครี
หมวดหมู่:ซิงเกิลอันดับ 1 ในบิลบอร์ดฮอต 100
วิกิพีเดีย:โครงการวิกิเพลง/การจัดระดับบทความ

=== ระดับโครง**
การจัดระดับบทความเพลงในระดับโครง ใช้เมื่อบทความมีการใช้ กล่องข้อมูล เพลง, กล่องข้อมูล ซิงเกิล, กล่องข้อมูล เพลงชาติ และ กล่องข้อมูล เพลงสวดและมีเนื้อหาเพียงในส่วนของหัวข้อ ขาดสาระสำคัญของบทความไป สามารถเขียนรายละเอียดเพิ่มเติมได้ตลอดเวลา หรือถ้าในกรณีที่ทุกคนที่เริ่มเขียนบทความเพลง มีข้อมูลและรายละเอียดครบถ้วน สามารถนำมาเขียนใหม่ได้ทั้งหมด โดยแก้ไขปรับเปลี่ยนเนื้อหาและรายละเอียดบางส่วน เช่น "ดิแวร์ติเมนโต", "ตื่นเถิดชาวไทย" ทุกคนที่ทำการจัดระดับบทความเพลงในระดับโครง ให้ใส่   ในหน้าพูดคุยของบทความนั้น ดังตัวอย่าง

**ระดับพอใช้**
การจัดบทความในระดับพอใช้ บทความควรประกอบด้วยกล่องข้อมูล เพลง ซิงเกิล เพลงชาติ หรือเพลงสวดอย่างน้อย 1 กล่องข้อมูล มีเนื้อหาในส่วนบทนำ เนื้อหาส่วนสำคัญมีค่อนข้างละเอียดแต่อาจจะไม่ครบถ้วนเท่าที่ควร ขาดรายละเอียดของบทความในบางส่วน สามารถแก้ไขเพิ่มเติมเนื้อหาในบางส่วนให้สมบูรณ์ แต่สรุปโดยรวมคือเมื่อผู้อ่านได้อ่านบทความเพลงแล้ว เห็นว่าพอที่จะให้ประโยชน์แก่ผู้อ่านพอสมควร ทุกคนที่ทำการจัดระดับบทความเพลงในระดับพอใช้ ให้ใส่   ในหน้าพูดคุยของบทความนั้น ดังตัวอย่าง

**ระดับดี**
การจัดบทความในระดับดี ใช้จัดระดับสำหรับบทความเพลงที่มีกล่องข้อมูล เพลง ซิงเกิล เพลงชาติ หรือเพลงสวด มีเนื้อหาในส่วนบทนำ เนื้อหาส่วนสำคัญครบถ้วนตามหลักวิธีการเขียนบทความ ข้อมูลอ้างอิงและแหล่งข้อมูลอื่นสำหรับผู้อ่านที่สนใจติดตามอ่านในส่วนรายละเอียดอื่น ๆ ของบทความ เนื้อหาสำคัญของบทความสามารถแก้ไขเพิ่มเติมและปรับปรุงเล็กน้อย เพื่อเป็นการให้ประโยชน์แก่ผู้อ่านได้อย่างครบถ้วน ทุกคนที่ทำการจัดระดับบทความเพลงในระดับดี ให้ใส่   ในหน้าพูดคุยของบทความนั้น ดังตัวอย่าง

**ระดับคุณภาพ**
การจัดระดับบทความเพลงในระดับคุณภาพ ใช้จัดระดับสำหรับบทความเพลงที่มีการส่งบทความเข้าคัดเลือกเพื่อให้เป็นบทความคุณภาพของวิกิพีเดีย โดยมีเนื้อหาและรายละเอียดครบถ้วน ให้ประโยชน์แก่ผู้อ่านได้อย่างมีประสิทธิภาพ ทุกคนที่ทำการจัดระดับบทความเพลงในระดับคุณภาพ ให้ใส่   ในหน้าพูดคุยของบทความนั้น ดังตัวอย่าง

**ระดับคัดสรร**
การจัดระดับบทความเพลงในระดับคัดสรร ใช้จัดระดับสำหรับบทความเพลงที่มีการส่งบทความเข้าคัดเลือกเพื่อให้เป็นบทความคัดสรร ซึ่งถือว่าเป็นบทความที่ดีที่สุดของวิกิพีเดีย โดยมีเนื้อหาและรายละเอียดครบถ้วน ให้ประโยชน์แก่ผู้อ่านได้อย่างมีประสิทธิภาพ ทุกคนที่ทำการจัดระดับบทความเพลงในระดับคัดสรร ให้ใส่   ในหน้าพูดคุยของบทความนั้น ดังตัวอย่าง
ดัชชีเคลเวอ

ดัชชีเคลเวอ (Herzogtum Kleve; Hertogdom Kleef; Duchy of Cleves)  เป็นรัฐบริวารของจักรวรรดิโรมันอันศักดิ์สิทธิ์ที่ตั้งอยู่ในประเทศเยอรมนีปัจจุบัน (ส่วนหนึ่งนอร์ธไรน์เวสต์ฟาเลีย) และเนเธอร์แลนด์ (ส่วนหนึ่งของลิมบูร์ก, บราบองต์เหนือ และ เกลเดอร์แลนด์) ดินแดนของดัชชีเคลเวออยู่บนสองฝั่งแม่น้ำไรน์รอบเมืองหลวงเคลเวอและครอบคลุมบริเวณที่ปัจจุบันคือ ดิสตริกต์เคลเวอ, ดิสตริกต์เวเซิล และเมืองดุยส์บูร์ก (Duisburg)

**ประวัติ**
ดัชชีเคลเวอ ถูกกล่าวถึงเป็นครั้งแรกในปี ค.ศ. 1417 ว่าเป็นเคาน์ตี ต่อมาได้รับเลื่อนฐานะขึ้นเป็นดัชชี ประวัติของรัฐก็มีความสัมพันธ์อย่างใกล้ชิดกับดัชชีข้างเคียง ที่รวมทั้งดัชชียือลิช (Duchy of Jülich) ดัชชีแบร์ก และเกลเดอร์ส (Guelders) และเคาน์ตีมาร์ค ในปี ค.ศ. 1368 เคลเวอและมาร์คก็รวมตัวกัน ในปี ค.ศ. 1521 ยือลิช แบร์ก เคลเวอและมาร์คก็รวมตัวกันเป็นสหราชรัฐยือลิช-เคลเวอ-แบร์ก แอนน์แห่งคลีฟส์ (ค.ศ. 1515–ค.ศ. 1557) สมเด็จพระราชินีในสมเด็จพระเจ้าเฮนรีที่ 8 ในปี ค.ศ. 1540 เป็นพระธิดาในโยฮันน์ที่ 3 ดยุกแห่งเคลเวอ
เมื่อดยุกแห่งยือลิช-เคลเวอ-แบร์กคนสุดท้ายสิ้นพระชนม์โดยไม่มีทายาทในปี ค.ศ. 1609 สงครามชิงราชบัลลังก์ (War of the Jülich succession) ก็อุบัติขึ้น ดินแดนก็ถูกแบ่งระหว่างพาลาติเนต-นอยบูร์ก (ยือลิชและแบร์ก) และรัฐมาร์กราฟบรันเดินบวร์ค (เคลเวอและมาร์ค) ตามสนธิสัญญาซันเติน ในปี ค.ศ. 1614 แต่ดินแดนส่วนใหญ่ของดัชชีเคลเวอถูกยึดครองโดยสหมณฑลจนกระทั่งปี ค.ศ. 1672 หลังจากที่เป็นส่วนหนึ่งของราชอาณาจักรปรัสเซียหลังจากปี ค.ศ. 1701 เคลเวอก็ถูกยึดครองโดยฝรั่งเศสระหว่างสงครามเจ็ดปี ระหว่าง ค.ศ. 1757 จนถึง ค.ศ. 1762
ในปี ค.ศ. 1795 ดัชชีเคลเวอก็ถูกยึดครองจากไรน์และเวเซิลไปเป็นของฝรั่งเศสอีกครั้งและกลายเป็นจังหวัดเรอร์ของฝรั่งเศส ส่วนที่เหลือถูกยึดครองระหว่าง ค.ศ. 1803 จนถึง ค.ศ. 1805 และกลายเป็นส่วนหนึ่งของจังหวัด Yssel-Supérieur และรัฐหุ่นดัชชีแบร์ก (หลังจาก ค.ศ. 1811 ก็เป็นจังหวัดลิป) (Lippe) ในปี ค.ศ. 1815 หลังจากการพ่ายแพ้ของจักรพรรดินโปเลียนที่ 1 ดัชชีเคลเวอก็กลายเป็นมณฑลยือลิช-เคลเวอ-แบร์กของปรัสเซียที่ต่อมาเป็นส่วนหนึ่งของมณฑลไรน์ของปรัสเซีย ในปี ค.ศ. 1822 ส่วนเมืองเจนเนพ (Gennep) เซเวนาร์ (Zevenaar) และ ฮุยส์เซิน (Huissen) ตกไปเป็นของสหราชอาณาจักรเนเธอร์แลนด์ตามข้อตกลงในการประชุมแห่งเวียนนาในปี ค.ศ. 1815 

**อ้างอิง**
 Klaus Flink: Die klevischen Herzöge und ihre Städte. 1394 bis 1592. In: Land im Mittelpunkt der Mächte. Die Herzogtümer Jülich – Kleve – Berg. Boss, Kleve 1984, S. 75–98, ISBN 3-922384-46-3 

**ดูเพิ่ม **
 ประวัติศาสตร์เนเธอร์แลนด์ - ประวัติศาสตร์ฝรั่งเศส 
หมวดหมู่:รัฐสิ้นสภาพในประเทศเนเธอร์แลนด์
หมวดหมู่:รัฐสิ้นสภาพในประเทศเยอรมนี
หมวดหมู่:รัฐสิ้นสภาพในประเทศฝรั่งเศส
หมวดหมู่:รัฐในจักรวรรดิโรมันอันศักดิ์สิทธิ์
หมวดหมู่:กลุ่มโลว์เออร์เรนิช-เวสต์ฟาเลียน
หมวดหมู่:รัฐและดินแดนที่ก่อตั้งในคริสต์ศตวรรษที่ 16
หมวดหมู่:สิ้นสุดในคริสต์ศตวรรษที่ 19
ลิปกลอส

การใช้งานลิปกลอส
ลิปกลอสแบบแท่งและแบบหลอด
ลิปกลอส เป็นผลิตภัณฑ์เครื่องสำอางที่ใช้ทาบนปาก ทำให้ริมฝีปากเงาวาวและบางทีเป็นสีอ่อนๆ เจือจาง มีการจัดจำหน่ายเป็นแบบเหลวหรือแบบก้อนในตลับ (เป็นสินค้าคนละประเภทกับลิปบาล์ม ซึ่งโดยทั่วไปมีวัตถุประสงค์มีการใช้ในการรักษาด้านแพทย์) ลักษณะทั่วไปจะเป็นแบบใส ด้าน หรือมาในหลากหลายสีแบบทึบ รวมไปถึงประกายซิมเมอร์ แวววาว และเมทาลิค 
ลิปกลอสผลิตจำหน่ายขึ้นเป็นครั้งแรกเมื่อ ปี 1932 โดยบริษัท แม็กซ์แฟกเตอร์ ในชื่อการค้า 'X-Rated' สูตรดั้งเดิมได้ขายและผลิตจนถึงปี 2003 หลังจากนั้น พร็อกเตอร์ แอนด์ แกมเบิล ที่เข้าซื้อกิจการของแม็กซ์แฟกเตอร์ตั้งแต่ปี ค.ศ. 1991 ได้เลิกการผลิต แม็กซ์แฟกเตอร์ X-Rated สูตรดั้งเดิมในปี 2003
ลิปกลอสเหมือนลิปสติกซีงมาในหลากหลายรูปแบบและสามารถใช้ในลักษณะต่างๆ เช่นสามารถบรรจุในขวดทรงกระบอกขนาดเล็กและใช้กับแอปพลิเคเทอร์แบบกลมหรือแบบลาดเอียง (เรียกว่า applicator doefoot) ใช้กับแปรงที่อยู่ในตัวของลิปหรือหลอดเล็กที่ออกแบบมาสำหรับใช้กับปลายนิ้ว ส่วน ‘Solid glosses’ มาทั้งในตลับและแท่งซึ่งบางครั้งทำให้สับสนกับความแตกต่างระหว่างลิปกลอสและลิปปาล์ม
ลิปกลอสแบบชนิดใหม่ 'plumping' มีส่วนผสมที่ทำให้ริมฝีปากนุ่มขึ้นและอิ่มเอิบ ซึ่งเป็นทางเลือกทางอีกทางที่ราคาถูกสะดวกและไม่เป็นอันตรายกับคอลลาเจ้น ‘Restylane’ ‘Juvederm’ และการฉีดไขมันแต่มักจะไม่ได้ผลซึ่งผลจะสั้นชั่วคราวและไม่ถาวร
ลิปกลอสมักจะใช้เป็นเครื่องสำอางและมีบางตัวที่ให้ประโยชน์ในเรื่องความชุ่มชื้นหรือการป้องกันจากองค์ประกอบและสาเหตุธรรมชาติอื่นๆ ลิปกลอสที่มีส่วนผสมของครีมกันแดดได้ถูกโฆษณาเป็นครั้งแรกโดย Lillian Gish และในปี 1973 Bonne Bell ได้แนะนำลิปกลอสที่มีกลิ่นและรสชาติมี่มีชื่อว่า Smackers ลิปกลอส เวชสำอาง BORBA และเครื่องสำอางยี่ห้อ Tarte เป็นบริษัทต้นๆที่แนะนำลิปกลอสแบบ 'nutraceutical' สู่ท้องตลาดในปี 2005 ซึ่งมีสรรพคุณชอง antioxidants ในการช่วยบำรุงและเป็นเหมือนอาหารเสริมให้แก่ริมฝีปาก บริษัทเครื่องสำอางที่ผลิตเครื่องสำอางสกัดจากธรรมชาติได้พัฒนาในการผลิตลิปกลอสด้วยส่วนผสมจากธรรมชาติยกเว้นสารกันบูด
ลิปกลอสถูกใช้บ่อยเมื่อผู้บร้โภคต้องการเติมสีสันบนริมฝีปากแต่ไม่ต้องการสีที่เข้มจัดเหมือนลิปสติก และลิปกลอสจะถูกใช้เป็นประเภทเบื้องต้นในการแต่งหน้า ส่วนมากมักจะใช้โดยสาวๆวัยรุ่นที่ต้องการเริ่มแต่งหน้าแต่ผู้ปกครองอาจจะคิดว่าพวกเขายังอายุน้อยไปที่จะทาลิปสติกที่มีสีเข้มเลยให้ใช้ลิปกลอสแทน
การนำเสนอเป็นส่วนหลักของการตีตลาดและการจ้ดจำหน่ายลิปกลอส หลากหลายบรรจุภัณฑ์ได้ถูกออกแบบมาสำหรับกลุ่มอายุต่างๆ บรรจุภัณฑ์ที่มีสีสดใสและภาพประกอบจะเหมาะสำหรับลูกค้าที่มีอายุน้อยกว่าในขณะที่ลิปกลอสในการแพทย์จะนำเสนอในลักษณะที่เรียบง่ายและจะเป็นที่นิยมมากในหมู่บรรดาวัยรุ่นและผู้ใหญ่
ลิปกลอสที่มีสีใสและธรรมดา (ที่ไม่มีส่วนผสมของเมทาลิคหรือให้ความแวววาว) อาจจะถูกทาทับด้วยลิปสติกที่ไม่มีส่วนผสมของประกายซิมเมอร์เพื่อให้ริมฝีปากดูเป็นเงาวาว (เหมือนในยุคปี 50’s ที่มาริลิน มอนโรได้ใช้) ผู้หญิงบางครั้งก็เอาลิปกลอสใสมาผสมกับสีลิปสติกเพื่อสร้างเป็นสีลิปกลอส ในกรณีนี้ลิปสติกจะทาบนริมฝีปากบางๆด้วยแปรงทาปากและลิปกลอสใสจะทาทับด้านบนของลิปสติก บางครั้งลิปสติกก็ถูกใช้เพื่อให้เดฟินิชั่นบนริมฝีปากเพื่อใช้กับลิปกลอส ในกรณีนี้ลิปกลอสจะถูกใช้และลิปสติกที่มีสีคล้ายกัน (แต่เข้มกว่าเล็กน้อย) จะถูกใช้ (ด้วยแปรงทาปาก) เพื่อเขียนขอบปากที่ใช้เหมือนดินสอเขียนขอบปาก ในกรณีนี้จะทำให้น่าสนใจยิ่งขึ้นหากเส้นที่เขียนขอบปากนั้นบางและอ่อน ซึ่งรูปร่างของริมฝีปากอาจจะเปลี่ยนเล็กน้อยหรือไม่เปลี่ยนแปลงเลย
หมวดหมู่:เครื่องสำอาง
เนเธอร์แลนด์ใต้

เนเธอร์แลนด์ใต้ (The Southern Netherlands; Zuidelijke Nederlanden; Países Bajos del Sur; Pays-Bas méridionaux) หรือ เนเธอร์แลนด์คาทอลิก (Catholic Netherlands) เป็นดินแดนในกลุ่มประเทศต่ำซึ่งอยู่ในกำกับของสเปน (ค.ศ. 1556-1714) ต่อมาตกเป็นของออสเตรีย (ค.ศ. 1714-1794) และสุดท้ายถูกผนวกเข้ากับฝรั่งเศสในช่วงปีค.ศ. 1794-1815 โดยยังมีรัฐเล็กๆ จำนวนหลายรัฐที่ไม่ตกเป็นของทั้งสเปนและออสเตรีย ได้แก่ ราชรัฐมุขนายกลีแยฌ, รัฐแอบบีย์แห่งสตาฟโล-มาลเมดี, เคาน์ตีบูยง, เคาน์ตีฮอร์น และรัฐแอบบีย์แห่งธอร์น ดินแดนในเนเธอร์แลนด์ใต้นี้อยู่ในการปกครองของจักรวรรดิโรมันอันศักดิ์สิทธิ์จนกระทั่งผนวกรวมกับฝรั่งเศสภายหลังสงครามปฏิวัติได้สิ้นสุดลง
เนเธอร์แลนด์ใต้รวมถึงดินแดนในเบลเยียมและลักเซมเบิร์กในปัจจุบัน และบางส่วนอยู่ในเนเธอร์แลนด์ และเยอรมนี (บริเวณเกลเดอร์สตอนเหนือซึ่งในปัจจุบันแบ่งระหว่างเยอรมนีและจังหวัดลิมบูร์ก ในอดีตเป็นของลักเซมเบิร์ก และต่อมาในปีค.ศ. 1713 ได้ถูกผนวกเข้ากับปรัสเซียและเยอรมนี) รวมทั้งดินแดนเกือบทั้งหมดของแคว้นนอร์-ปาดกาแลของฝรั่งเศสปัจจุบัน (จนกระทั่งปีค.ศ. 1678) และเมืองลงวีทางตอนเหนือของฝรั่งเศส 
ไฟล์:Espagnols.PNG|thumb|กลุ่มประเทศต่ำ (รวมถึง ลีแยฌ, สตาฟโล-มาลเมดี และเคาน์ตีบูยง) โดยมีพรมแดนระหว่างภาคเหนือและภาคใต้เป็นเส้นสีแดง

**เนเธอร์แลนด์ของสเปน**

**เนเธอร์แลนด์ของออสเตรีย**

**การปฏิวัติฝรั่งเศส**

**ดูเพิ่ม**
ประวัติศาสตร์เบลเยียม
*กลุ่มสิบเจ็ดมณฑล

**อ้างอิง**

**ที่มา**
 language = fr - pages = 229–230 

**ดูเพิ่ม**
 Blom, J. C. H. and E. Lamberts, eds.  History of the Low Countries (2006) 504pp  excerpt and text search; also  complete edition online date=2012-05-27 -  Cammaerts, Émile. A History of Belgium from the Roman Invasion to the Present Day (1921) 357 pages;  complete text online- Cook, Bernard A. Belgium: a history, 3rd ed. New York, 2004 0-8204-5824-4- Kossmann, E. H. The Low Countries 1780–1940 (1978)  excerpt and text search
หมวดหมู่:เนเธอร์แลนด์ของฮาพส์บวร์ค
หมวดหมู่:เนเธอร์แลนด์ของสเปน
หมวดหมู่:เนเธอร์แลนด์ของออสเตรีย
สนธิสัญญาสันติภาพเว็สท์ฟาเลิน

สัญญาสันติภาพเว็สท์ฟาเลิน หรือ สนธิสัญญาโอสนาบรึคและ มึนสเตอร์ (Westfälischer Friede, Peace of Westphalia หรือ Treaties of Osnabrück and Münster) เป็นสนธิสัญญาที่ลงนามกันเมื่อวันที่ 15 พฤษภาคม ค.ศ. 1648 ที่เมืองออสนาบรึค และต่อมาเมื่อวันที่24 ตุลาคม ค.ศ. 1648 ที่เมืองมึนสเตอร์ 
สัญญาสันติภาพที่เขียนเป็นฝรั่งเศสเป็นการยุติสงครามสามสิบปีในจักรวรรดิโรมันอันศักดิ์สิทธิ์ และ  สงครามแปดสิบปี ระหว่างสเปน และ สาธารณรัฐดัตช์และรัฐทั้งเจ็ด ผู้เข้าร่วมในการสร้างสัญญาสันติภาพก็ได้แก่ สมเด็จพระจักรพรรดิเฟอร์ดินานด์ที่ 3 แห่งโรมันอันศักดิ์สิทธิ์ (ฮับส์บวร์ก), ราชอาณาจักรสเปน, ฝรั่งเศส และ สวีเดน, สาธารณรัฐดัตช์ และพันธมิตรของแต่ละฝ่าย
สัญญาสันติภาพเว็สท์ฟาเลินเป็นผลของการประชุมทางการทูตสมัยใหม่ และเป็นการเริ่มวิถีการปฏิบัติสมัยใหม่ (new order) ของยุโรปกลางในบริบทของรัฐเอกราช กฎที่ปฏิบัติของสัญญาสันติภาพกลายมาเป็นส่วนหนึ่งของกฎหมายรัฐธรรมนูญของจักรวรรดิโรมันอันศักดิ์สิทธิ์ สนธิสัญญาพิเรนีสที่ลงนามกันในปี ค.ศ. 1659 ในการยุติสงครามฝรั่งเศส-สเปนของปี ค.ศ. 1635 ก็ถือว่าเป็นส่วนหนึ่งของสัญญาสันติภาพ

**ดูเพิ่ม**
 สงครามสามสิบปี 

**แหล่งข้อมูลอื่น**
  Treaty Text (PDF) -  Treaty Text date=2006-07-18  -  Treaty Text (Yale University)-  Texts of the Westphalian Treaties-  High Resolution Map of Germany after the Treaty of Westphalia-  Peace Treaty of Osnabrück (Full Text) date=2019-09-13 -  Peace Treaty of Münster (Full Text)
หมวดหมู่:สนธิสัญญา
หมวดหมู่:สนธิสัญญาสันติภาพ
หมวดหมู่:สนธิสัญญาในคริสต์ศตวรรษที่ 17
หมวดหมู่:ประวัติศาสตร์ยุโรป
หมวดหมู่:ประวัติศาสตร์เยอรมนี
หมวดหมู่:ประวัติศาสตร์ฝรั่งเศส
หมวดหมู่:จักรวรรดิโรมันอันศักดิ์สิทธิ์
หมวดหมู่:ประวัติศาสตร์เนเธอร์แลนด์
หมวดหมู่:ประวัติศาสตร์สวีเดน
หมวดหมู่:สงครามสามสิบปี
ตะโขง

thumb
thumb
thumb
thumb
thumb
ตะโขง หรือ จระเข้ปากกระทุงเหว หรือ ตะโขงมลายู (Malayan gharial, false gharial; Tomistoma schlegelii) เป็นสัตว์เลื้อยคลานขนาดใหญ่ในอันดับจระเข้ อยู่ในวงศ์ตะโขง (Gavialidae) จัดเป็นหนึ่งในสองชนิดของวงศ์นี้ที่ยังสืบเผ่าพันธุ์มาจนถึงปัจจุบัน แต่จัดว่าเป็นเพียงชนิดเดียวเท่านั้นในสกุล Tomistoma

**ลักษณะ**
มีลำตัวขนาดปานกลาง ความยาวเต็มที่ประมาณ 2.80–3.0 เมตร มีแถบสีดำพาดขวางลำตัวและหาง ปากแหลมเรียวยาวมาก แต่ไม่มีก้อนเนื้อตอนปลายจมูกเหมือน ตะโขงอินเดีย (Gavialis gangeticus) ซึ่งเป็นลักษณะเด่นที่ทำให้ตะโขงมลายูมีชื่อสามัญภาษาอังกฤษเรียกว่า "false gharial" (ตะโขงเทียม)
พบกระจายพันธุ์อยู่ในคาบสมุทรมลายูและภูมิภาคอินโดจีน เช่น ไทย, มาเลเซีย, เวียดนาม, กาลีมันตัน, บอร์เนียว, สุมาตรา และพบถึงประเทศออสเตรเลียทางตอนเหนือ  โดยมักอาศัยที่อยู่บริเวณปากแม่น้ำที่เป็นน้ำกร่อยหรือป่าชายเลน แม้จะมีลำตัวที่ใหญ่แต่ทว่าด้วยรูปทรงของปากที่เรียวเล็ก ทำให้ตะโขงสามารถกินอาหารได้เพียงไม่กี่ประเภท เช่น ปลา เท่านั้น เป็นต้น
ตะโขงเพศเมียถึงวัยเจริญพันธุ์เมื่ออายุ 5–6 ปี หรือความยาว 2.50–3.0 เมตร  มีพฤติกรรมการจับคู่แบบเดียวกับนกเงือกคือ จะจับคู่เพียงตัวเดียวเท่านั้น  โดยทำรังโดยพูนดินและวัชพืชขึ้นบนชายฝั่ง วางไข่ครั้งละ 20–60 ฟอง ในฤดูแล้ง ระยะฟักไข่ราว 2.5–3 เดือน เป็นตัวประมาณต้นฤดูฝน  การเพาะขยายพันธุ์ในที่เลี้ยงเพิ่งประสบความสำเร็จเมื่อปี พ.ศ. 2548 จากฟาร์มจระเข้ สมุทรปราการ เป็นครั้งแรกของโลก โดยได้พ่อแม่พันธุ์จากประเทศสิงคโปร์
สำหรับสถานะในอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าใกล้สูญพันธุ์ (ไซเตส) ถูกจัดให้อยู่ในบัญชีรายชื่อหมายเลขหนึ่ง (Appendix I) คือ ห้ามล่าหรือค้าโดยเด็ดขาด เว้นแต่เป็นไปเพื่อการศึกษาวิจัย
ทั้งนี้ทั้งนั้น ตะโขงมิได้มีมูลค่าทางเศรษฐกิจเหมือนเช่นจระเข้น้ำจืด หรือจระเข้น้ำเค็ม ด้วยทั้งเนื้อและหนังไม่ได้รับความนิยม อีกทั้งยังขยายพันธุ์ได้ยากอีกด้วย

**ตะโขงในไทย**
สถานภาพในธรรมชาติของตะโขงนับว่าใกล้สูญพันธุ์มากแล้ว สำหรับในประเทศไทยไม่พบมีรายงานการพบตั้งแต่ปี พ.ศ. 2513 ในอดีตมีรายงานการพบบ้างที่อุทยานแห่งชาติเขาใหญ่ เมื่อปี พ.ศ. 2503 และ พ.ศ. 2504 ในระยะหลังมีรายงานการพบบ้างที่อุทยานแห่งชาติแก่งกระจาน จังหวัดเพชรบุรี, เขตรักษาพันธุ์สัตว์ป่าเขาบรรทัด จังหวัดพัทลุง และเขตรักษาพันธุ์สัตว์ป่าสิรินธร (ป่าพรุโต๊ะแดง) จังหวัดนราธิวาส แต่ก็พบเพียง 1–2 ตัวเท่านั้น
ในปลายปี พ.ศ. 2550 ได้มีการพบตะโขงขนาดเล็กที่ฝายเก็บน้ำคลองถูป อำเภอสัตหีบ จังหวัดชลบุรี
วันที่ 13 เมษายน พ.ศ. 2568 มีการพบตะโขงขนาดเล็กลอยตัวอยู่เหนือน้ำครำใต้บ้านหลังหนึ่ง ในพื้นที่ตำบลสำโรงเหนือ อำเภอเมือง จังหวัดสมุทรปราการ

**ทางวัฒนธรรมและความเชื่อ**
ในไทยที่วัดพนัญเชิง จังหวัดพระนครศรีอยุธยา เคยมีความเชื่อว่ามีตะโขงอาศัยอยู่ที่นั่นและเป็นจระเข้เจ้า มักปรากฏตัวให้เห็นบริเวณหน้าวัดที่เป็นสบน้ำของแม่น้ำป่าสักกับแม่น้ำเจ้าพระยาไหลมาบรรจบกันทำให้เกิดน้ำวนขนาดใหญ่เรียกว่า "น้ำวนบางกะจะ" เมื่อถึงฤดูน้ำเรือและแพที่ผ่านบริเวณนั่นก็จะถูกน้ำวนดังกล่าวดูดไป เมื่อมีคนตายก็กล่าวกันว่านั่นเกิดจากการกระทำของตะโขง แต่ปัจจุบันความเชื่อดังกล่าวไม่มีแล้ว

**ระเบียงภาพ**

**อ้างอิง**

**แหล่งข้อมูลอื่น**
หมวดหมู่:วงศ์ตะโขง
หมวดหมู่:สัตว์ป่าคุ้มครอง
กรูฟอิสอินเดอะฮาร์ต

"กรูฟอิสอินเดอะฮาร์ต" เป็นซิงเกิลแรกของดี-ไลต์ออกจำหน่ายเมื่อปี พ.ศ. 2533 หลังจากออกจำหน่ายแล้วต่อมาก็กลายเป็นเพลงฮิตไปอีกหลายประเทศแล้วก็ก็ทำให้เป็นเพลงนิยมไปทั้งโลก

**อ้างอิง**
หมวดหมู่:ซิงเกิลในปี พ.ศ. 2533
หมวดหมู่:เพลงดี-ไลต์
อาร์แอนด์บีร่วมสมัย

อาร์แอนด์บีร่วมสมัย (Contemporary R&B) คือ แนวเพลงที่ได้รับความนิยมในฝั่งตะวันตก แม้ว่าคำย่อของคำว่า อาร์แอนด์บี จะดูเชื่อมโยงกับเพลงริทึมแอนด์บลูส์ดั้งเดิม แต่คำว่าอาร์แอนด์บีในปัจจุบันมักจะใช้ระบุถึง ดนตรีของชาวแอฟริกัน-อเมริกัน ที่มีต้นกำเนิดหลังจากการจากไปของดนตรีดิสโก้ในช่วงคริสต์ทศวรรษ 1980 แนวเพลงใหม่นี้มีองค์ประกอบของดนตรีโซล ฟังก์ แดนซ์ และตั้งแต่ปี 1000 เป็นต้นมาหลังการเกิดของเพลงนิวแจ็กสวิงที่เป็นเพลงอาร์แอนด์บี ฮิปฮอป 
คำย่อ อาร์แอนด์บี โดยมากมักจะมีความหมายความหมายรวมทั้งหมดของริทึมแอนด์บลูส์ ถึงแม้ว่าบางแหล่งจะอ้างว่าหมายถึงเพลงแนวเออเบินคอนเทมโพแรรี (ชื่อใช้เช่นเดียวกับรูปแบบสถานีวิทยุที่เปิดเพลงในแนวฮิปฮอปและอาร์แอนด์บีร่วมสมัย)
เพลงอาร์แอนด์บีร่วมสมัยเป็นงานเพลงที่ลื่นไหล มีจังหวะดรัมแมชชีนเป็นเบื้องหลัง ในบางครั้งใช้จังหวะแซกโซโฟนประสานเข้ากับจังหวะให้เกิดความรู้สึกแบบเพลงแนวแจ๊ส (โดยมากเพลงอาร์แอนด์บีเช่นนี้จะมีในปี 1993) และดูนุ่มนวล การเรียบเรียงเสียงร้องอย่างโอ่อ่า ใช้จังหวะที่ได้รับอิทธิพลจากเพลงฮิปฮอป ถึงแม้ว่าความกระด้างที่เป็นลักษณะทั่วไปของฮิปฮอปจะมีอยู่แต่ก็ลบและทำให้ดูนุ่มนวลลงในเพลงอาร์แอนด์บีร่วมสมัย นักร้องแนวอาร์แอนด์บีมักใช้เทคนิคที่เรียกว่า เมลิสม่า นักร้องที่ได้รับความนิยม เช่น สตีวี วันเดอร์, วิตนีย์ ฮูสตัน, และมารายห์ แครี

**อ้างอิง**
หมวดหมู่:ดนตรีในคริสต์ทศวรรษ 1980
หมวดหมู่:ดนตรีในคริสต์ทศวรรษ 1990
หมวดหมู่:ดนตรีในคริสต์ทศวรรษ 2000
หมวดหมู่:ดนตรีในคริสต์ทศวรรษ 2010
หมวดหมู่:แนวดนตรี
หมวดหมู่:ดนตรีอเมริกันเชื้อสายแอฟริกัน
ความดันออสโมซิส

ไฟล์:Osmotic pressure on blood cells diagram.svg|thumb|250px|ความดันออสโมซิสของเม็ดเลือดแดง
แรงดันออสโมซิส (Osmotic Pressure) คือ แรงดันที่เกิดขึ้นในการออสโมซิสเพื่อต้านการเคลื่อนที่ของตัวทำละลายผ่านเยื่อหุ้มเซลล์ 
ค่าแรงดันออสโมซิสของของเหลวจะสูงหรือต่ำได้ขึ้นอยู่กับสารละลายในของเหลวนั้น โดยน้ำบริสุทธิ์มีแรงดันออสโมซิสต่ำสุด

**สมการของมอร์ส**
สูตรการคำนวณแรงดันออสโมซิส ถูกเสนอขึ้นเป็นครั้งแรกโดย Jacobus Henricus van't Hoff นักชีวเคมีชาวดัตช์ ปัจจุบันนิยมใช้สูตรของ Harmon Northrop Morse นักเคมีชาวอเมริกัน ที่เรียกกันว่า สมการของมอร์ส 
,
โดยที่
i คือ van 't Hoff factor ซึ่งไม่มีหน่วย
M คือ molarity (โมล/L)
R=0.08206 L · atm · mol-1 · K-1 คือค่าคงตัวของก๊าซ
T คืออุณหภูมิอุณหพลวัต

**อ้างอิง**
หมวดหมู่:ชีววิทยาของเซลล์
หมวดหมู่:สารละลาย